Úradný vestník L 023 , 28/01/2000 S. 0009 - 0010



Nariadenie Komisie (ES) č. 194/2000 z 27. januára 2000, ktorým sa mení a dopĺňa nariadenie (ES) č. 1619/1999 upravujúce určité rybné kvóty na rok 1999 podľa nariadenia Rady (ES) č. 847/96 zavádzajúceho dodatočné podmienky pre medziročné riadenie TAC a kvót KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93 z 12. októbra 1993, ktorým sa ustanovuje kontrolný systém uplatniteľný na spoločnú politiku rybolovu [1], naposledy zmenené a doplnené nariadením (ES) č. 2846/98 [2], najmä na jeho článok 23, so zreteľom na nariadenie Rady (ES) č. 847/96 zo 6. mája 1996, ktorým sa zavádzajú ďalšie podmienky pre medziročné riadenie TAC a kvót [3], najmä na jeho článok 4 ods. 2, keďže: (1) Po revízii údajov o vykládke niektoré čísla, ktoré tvoria základ prílohy k nariadeniu Komisie (ES) č. 1619/1999 [4] sú chybné a preto je potrebné zmeniť a doplniť túto prílohu. (2) S cieľom umožniť pokračovanie rybárskych činností, zmenené kvóty určené týmto nariadením musia začať platiť, hneď ako to bude možné. (3) Opatrenia ustanovené v tomto nariadení sú v súlade so stanoviskom Riadiaceho výboru pre rybolov a vodné hospodárstvo, PRIJALA TOTO NARIADENIE: Článok 1 Nariadenie (ES) č. 1619/1999 sa mení a dopĺňa takto: 1. údaje zodpovedajúce treske v zóne VIIb-k, VIII, IX, CECAF 37.1.1 (vody spoločenstva) a šprotom v zóne Skagerrak a Kattegat, sa z prílohy vypúšťajú; 2. údaje prílohy I k tomuto nariadeniu nahradia zodpovedajúce údaje v prílohe; 3. údaje prílohy II k tomuto nariadeniu budú vložené do prílohy. Článok 2 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. januára 2000 Za Komisiu Franz Fischler člen Komisie [1] Ú. v. ES L 261, 20.10.1993, s. 1. [2] Ú. v. ES L 358, 31.12.1998, s. 5. [3] Ú. v. ES L 115, 9.5.1996, s. 3. [4] Ú. v. ES L 192, 24.7.1999, s. 14. -------------------------------------------------- PRÍLOHA I Údaje nahrádzajúce zodpovedajúce údaje v prílohe nariadenia (ES) č. 1619/1999 Druh | Zóna | Členský štát | Zadržané množstvá (1) | Úlovok presahujúci povolené vykládky v roku 1998 | Zníženia (2) | Odvážené zníženia v %, množstve (3) | Ďalšie zníženia (4) | Kvóta 1999 (5) | Nariadenie Rady (ES) č. | Revidovaná hodnota kvóty 1999 | Sleď | Skagerrak a Kattegat | SW | n.a. | 2599 | 2599 | n.a. | n.a. | 34920 | 48/1999 | 32321 | Sleď | Severné more, na sever od 53°30' | SW | n.a. | 579 | 579 | 20 %, 695 | 17 | 2696 | 48/1999 | 1984 | Sleď | IIIbcd (zóna Poľska) | SW | n.a. | 182 | 182 | n.a. | n.a. | 1000 | 63/1999 | 818 | Losos | IIIbcd (*) | DK | n.a. | 624 | 624 | n.a. | n.a. | 83347 | 48/1999 | 82723 | Šproty | IIa (*), Severné more (*) | DK | n.a. | 8534 | 8534 | n.a. | n.a. | 141610 | 48/1999 | 133076 | -------------------------------------------------- PRÍLOHA II Nové údaje, ktoré sa majú vložiť do prílohy nariadenia (ES) č. 1619/1999 Druh | Zóna | Členský štát | Zadržané množstvá (1) | Úlovok presahujúci povolené vykládky v roku 1998 | Zníženia (2) | Odvážené zníženia v %, množstve (3) | Ďalšie zníženia (4) | Kvóta 1999 (5) | Nariadenie rady (ES) č. | Revidovaná hodnota kvóty 1999 | Platesa | VI | IR | n.a. | 29 | 29 | n.a. | n.a. | 630 | 48/1999 | 601 | Čert morský | VII | IR | n.a. | 102 | 102 | n.a. | n.a. | 2020 | 48/1999 | 1918 | Morský jazyk | VIIhjk | IR | n.a. | 4 | 4 | n.a. | n.a. | 325 | 48/1999 | 321 | --------------------------------------------------